text: Tyv nåede at stikke af med PH-lampe i kobber
  26 januar 2017 kl. 06.03
  En beboer på Kirkegade i Esbjerg vågnede ved, at nogen rodede uden for hoveddøren. Da han rev døren op, stak en tyveknægt af, og med sig havde han dørlampen. 
  En beboer på Kirkegade i Esbjerg vågnede natten til torsdag ved 03.30-tiden ved, at han hørte, der var nogen ved fordøren.
  Ivan Gohr Jensen, vagtchef, Syd- og Sønderjyllands Politi: "Hvis nogen får tilbudt en udendørs PH-lampe i kobber med en adresse indgraveret, så er det stjålne varer,  og man skal henvende sig til politiet."
  Beboeren åbnede døren, og selvom tyven blev overrasket, så nåede han at få den udendørs PH-lampe i kobber, han var ved at stjæle, med sig.
  Vagtchef ved Syd- og Sønderjyllands Politi Ivan Gohr Jensen siger til TV SYD, at  ejerens adresse er indgraveret med hvide bogstaveri lampen:
  - Hvis nogen får tilbudt en udendørs PH-lampe i kobber med en adresse indgraveret, så er det stjålne varer,  og man skal henvende sig til politiet.
  En PH væglampe i kobber blev i nat stjålet fra indgangsdøren til en villa i Esbjerg midtby. Lampen indgraveret med ejerens adr. #politidk
  
  